XSVMI SS IONEN FOR DE EUROPÆISKE FÆLLESSKABER 
KOM(92) 192 endelig udg. 
Bruxelles, den 15. maj 1992 
Forslag t i I 
RÅDETS DIREKTIV 
om beskyttelse af dyr, 
der holdes til landbrugsformål 
(forelagt af Kommissionen) 

- 2 -
BEGRUNDELSE 
Den europæiske konvention om beskyttelse af dyr, der holdes til 
landbrugsformål, blev godkendt på Fællesskabets vegne ved Rådets afgørelse 
78/923/EØF<1). I 1988 blev Fællesskabet kontraherende part i konventionen, 
efter at alle medlemsstaterne havde ratificeret den. Det stående udvalg, 
som er oprettet ved konventionen, og hvori Fællesskabet stemmer på 
medlemsstaternes vegne, fremsætter anbefalinger om beskyttelse af 
forskellige dyrearter, der holdes til landbrugsformål. De kontraherende 
parter gennemfører anbefalingerne ved love eller administrative 
bestemmelser. 
Formålet med vedlagte forslag er at gennemføre konventionens bestemmelser 
ved at vedtage harmoniserede regler for opstaldning, behandling og pasning 
af husdyr og skabe et retsgrundlag for, at Europa-Rådets anbefalinger kan 
vedtages ved en kommissionsprocedure. 
Kapitel I indeholder bestemmelser om direktivets anvendelsesområde, der er 
det samme som konventionens, ligesom det indeholder en række definitioner. 
I kapitel II fastsættes der velfærdsprincipper, herunder bestemmelser om 
ejerens eller brugerens ansvar, staldenes konstruktion, indretning og 
vedligeholdelse samt behandling af dyrene, fodring og avl. 
Kapitel III indeholder bestemmelser om medlemsstaternes ansvar med hensyn 
til kontrol og håndhævelse af reglerne og om Kommissionens adgang til at 
foretage kontrol på stedet. Der foreslås en rådgivningskomitéprocedure, når 
der skal vedtages anbefalinger af bindende karakter fra det stående udvalg, 
som er oprettet ved konventionen, og når direktivet skal tilpasses til den 
tekn i ske udv i kI i ng. 
(1) EFT nr. L 323 af 17.11.1978, s. 12 
- 3 -
Forslag t i I 
RÅDETS DIREKTIV 
om beskyttelse af dyr, 
der holdes til landbrugsformå 
RÅDET FOR DE EUROPÆISKE FÆLLESSKABER HAR -
under henvisning til Traktaten om Oprettelse af Det Europæiske Økonomiske 
Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Par Iamentet^1), 
under henvisning til udtalelse fra Det Økonomiske og Sociale Udvalgt , og 
ud fra følgende betragtninger: 
Alle medlemsstaterne har ratificeret den europæiske konvention om 
beskyttelse af dyr, der holdes tit landbrugsformål; Fællesskabet har også 
godkendt konventionen ved afgørelse 78/923/EØF^3^ og har deponeret 
godkendelsesinstrumentet; 
Fællesskabet skal som kontraherende part i den europæiske konvention om 
beskyttelse af dyr, der holdes til landbrugsformål, gennemføre anbefalinger 
fra det stående udvalg, der er nedsat ved konventionen; det bør fastsættes, 
at de dele af anbefalingerne, der er bindende, skal vedtages ved en 
kommissionsprocedure i samarbejde med medlemsstaterne; 
Europa-Parlamentet anmodede ved beslutning af 20. februar 1987 om 
politikken vedrørende dyrs velfærd^4) Kommissionen om at fremsætte forslag 
til fællesskabsbestemmelser om husdyrhold i almindelighed; 
(1) EFT nr. 
(2) EFT nr. 
(3) EFT nr. L 323 af 17.11.1978, s. 12 
(4) EFT nr. C 76 af 23.3.1987, s. 185. 
- 4 -
dyr er anført på listen over varer i Traktatens bilag II; 
husdyrhold udgør en integrerende del af landbrugets aktiviteter; det er en 
indkomstkilde for en del af landbrugsbefolkningen; 
det fælles marked for dyr og animalske produkter fungerer ikke optimalt på 
grund af forskelle, som kan fordreje konkurrencevilkårene; 
der bør derfor fastsættes fælles mindstekrav med hensyn til beskyttelse af 
dyr, der holdes til landbrugsformål, for at sikre en rationel 
produktionsudvikling og fremme gennemførelsen af det indre marked for dyr 
og animalske produkter; der må tages hensyn til dyreve IfærdsbestemmeIser, 
som allerede er fastsat i fællesskabsreglerne -
UDSTEDT FØLGENDE DIREKTIV: 
KAPITEL I 
Almindelige bestemmelser 
Artikel 1 
1. Ved dette direktiv fastsættes der mindstekrav med hensyn til beskyttelse 
af dyr, der holdes til landbrugsformål. 
2. Andetsteds fastsatte fællesskabsbestemmelser om beskyttelse af visse dyr 
berøres ikke af anvendelsen af dette direktiv. 
Artikel 2 
I dette direktiv forstås ved: 
- 5 
1. dyr: dyr, der opdrættes eller holdes til produktion af fødevarer, uld, 
skind eller pelsværk eller til andre landbrugsformål, herunder dyr, der 
er resultatet af genetiske modifikationer eller nye genetiske 
kombinat ioner, 
2. ejer el ler bruger: fysisk eller juridisk person, der ejer dyrene, eller 
som er ansvarlig for at opdrætte dem mod eller uden vederlag, 
3. intensivt produktionssystem: driftsform, hvor dyrenes antal, belæg­
ningsgraden eller de forhold, dyrene holdes under, eller produktions-
trinnet kræver, at de hyppigt bliver tilset af mennesker. 
KAPITEL II 
Dyrs velfærd 
Artikel 3 
Medlemsstaterne drager omsorg for, at dyr ikke udsættes for unødig smerte, 
I i de I se el ler kvaler. 
Artikel 4 
Medlemsstaterne påser: 
1. at ejeren eller brugeren af dyr er ansvarlig for og træffer rimelige 
foranstaltninger til at sørge for deres velfærd, 
2. at dyrene passes af et tilstrækkeligt antal medhjælpere, der har det 
fornødne teoretiske og praktiske kendskab til dyrene og det anvendte 
produkt ionssystem. 
- 6 
Artikel 5 
Medlemsstaterne påser, at dyr opstaldes, fodres, vandes og passes på en 
måde, som - under hensyntagen til deres udviklingstrin, tilpasning og 
domestikation - er passende for deres adfærdsmæssige og fysiologiske behov 
i overensstemmelse med anerkendte praktiske og videnskabelige erfaringer. 
Artikel 6 
Medlemsstaterne påser, at der ikke gennemføres naturlig eller kunstig avl 
eller anvendes avlsmetoder, som forvolder eller kan forvolde dyrene lidelse 
eller beskadigelse; der må ikke holdes dyr til landbrugsformål, medmindre 
det ud fra dyrets genotype eller fænotype med rimelighed kan forventes, at 
det kan ske uden at skade dets sundhed eller velfærd. 
Artikel 7 
Medlemsstaterne påser: 
1. at dyrenes bevægelsesfrihed - under hensyntagen til deres art og i 
overensstemmelse med anerkendte praktiske og videnskabelige erfaringer -
ikke begrænses på en måde, der medfører unødig lidelse eller skade på 
dyret, 
2. at dyr, der til stadighed eller regelmæssigt holdes bundet eller 
indespærret, gives så megen plads, som er passende for deres 
adfærdsmæssige og fysiologiske behov i overensstemmelse med anerkendte 
praktiske og videnskabelige erfaringer. 
- 7 
Artikel 8 
Medlemsstaterne påser - under hensyntagen til dyrenes art og udvikling, 
tilpasning og domestikation - at forhold såsom belysning, temperatur, 
fugtighed, luftcirkulation, ventilation og andre miljømæssige forhold som 
f.eks. koncentration af gasarter eller støjniveauet på det sted, hvor 
dyrene holdes, er passende for deres adfærdsmæssige og fysiologiske behov i 
overensstemmelse med anerkendte praktiske og videnskabelige erfaringer. 
Artikel 9 
Medlemsstaterne påser, at intet dyr gives foder eller drikke på en måde, 
der kan påføre det unødig lidelse eller skade, og foder og drikke må ej 
heller indholde stoffer, der kan forårsage unødig lidelse eller skade. 
Bortset fra stoffer, som gives i behandlingsmæssigt eller forebyggende 
øjemed, må dyr ikke indgives andre stoffer, medmindre videnskabelige 
undersøgelser af dyrevelfærd eller erfaringen har vist, at stoffet ikke 
skader dyrets sundhed eller velfærd. 
Artikel 10 
Medlemsstaterne påser, at dyrs tilstand, sundhed og velfærd undersøges 
omhyggeligt med sådanne mellemrum, at unødige lidelser undgås; dyr, der 
holdes i intensive produktionssystemer, skal tilses mindst en gang om 
dagen. 
Artikel 11 
Medlemsstaterne påser, at aflivning af dyr på bedriften foregår 
professionelt og under alle omstændigheder på en sådan måde, at hverken det 
dyr, som skal aflives, eller andre dyr påføres unødig smerte eller lidelse. 
- 8 -
Artikel 12 
Medlemsstaterne påser, at det tekniske udstyr, der anvendes i intensive 
produktionssystemer, efterses grundigt mindst en gang om dagen, og 
eventuelle konstaterede fejl udbedres snarest muligt. Såfremt en fejl ikke 
kan udbedres med det samme, skal der straks træffes alle midlertidige 
foranstaltninger, som er nødvendige for at beskytte dyrenes velfærd. 
KAPITEL III 
Afsluttende bestemmelser 
Artikel 13 
Gennemførelsesbestemmelser til anbefalinger af bindende karakter fra det 
stående udvalg, som er nedsat ved den europæiske konvention om beskyttelse 
af dyr, der holdes til landbrugsformål, og eventuelle gennemførelses­
bestemmelser til dette direktiv vedtages efter proceduren i artikel 17. 
Artikel 14 
Medlemsstaterne sørger for, at den kompetente myndighed fører kontrol, 
således at det sikres, at dette direktiv overholdes. 
Kontrollen, som kan føres samtidig med kontrol i anden forbindelse, skal 
omfatte et statistisk repræsentativt udsnit af produktionssystemerne i hver 
medlemsstat hvert år. 
Artikel 15 
Kommissionens veterinærsagkyndige kan, i det omfang det er nødvendigt for 
en ensartet anvendelse af dette direktiv, foretage kontrol på stedet i 
samarbejde med medlemsstaternes myndigheder. Kommissionen underretter 
medlemsstaterne om resultatet af kontrollen. 
- 9 -
Den medlemsstat, på hvis område der foretages kontrol, yder de sagkyndige 
al den bistand, der er nødvendig for gennemførelsen af deres opgave. 
Artikel 16 
Kommissionen bistås af Den Stående Veterinærkomité, der er nedsat ved 
Rådets afgørelse 68/361/EØF^1), i det følgende benævnt "komitéen". 
Artikel 17 
Når der henvises til proceduren i denne artikel, gælder følgende 
bestemmelser: 
Kommissionens repræsentant forelægger komitéen et udkast til de foran­
staltninger, der skal træffes. Komitéen afgiver udtalelse om dette udkast 
inden for en frist, som formanden fastsætter under hensyn til, hvor meget 
spørgsmålet haster, i givet fald ved afstemning. 
Udtalelsen optages i mødeprotokollen; derudover har hver medlemsstat ret 
ti I at anmode om, at dens holdning indføres i mødeprotokollen. 
Kommissionen tager størst muligt hensyn til komitéens udtalelse. Den 
underretter komitéen om, hvorledes den har taget hensyn til dens udtalelse. 
Artikel 18 
Medlemsstaterne træffer passende foranstaltninger med henblik på at straffe 
overtrædelser af dette direktiv. 
Artikel 19 
Medlemsstaterne sætter de fornødne love og administrative bestemmelser i 
kraft for at efterkomme dette direktiv senest den 1. januar 1993. De 
underretter straks Kommissionen herom. 
(1) EFT nr. L 255 af 18.10.1968, s. 23. 
- 10 -
Når medlemsstaterne vedtager disse bestemmelser, henvises der deri til 
dette direktiv, eller de ledsages ved offentliggørelsen af en sådan 
henvisning. De nærmere regler for denne henvisning fastsættes af 
medlemsstaterne. 
Artikel 20 
Dette direktiv er rettet til medlemsstaterne 
Udfærdiget i Bruxelles, den 
På Rådets vegne 
Formand 
- 11 -
ISSN 0254-1459 
KOM(92) 192 endelig udg 
DOKUMENTER 
DA 03 
Katalognummer: CB-CO-92-211-DA-C 
ISBN 92-77-44012-0 
Kontoret for De Europæiske Fællesskabers Officielle Publikationer 
L-2985 Luxembourg